b'\n_START_ARTICLE_\nSekolah Kebangsaan Merbau, Miri\n_START_SECTION_\nSejarah\n_START_PARAGRAPH_\nSekolah ini telah mula beroperasi pada bulan Mac tahun 2003. Mempunyai 24 buah bilik darjah dan pelbagai bilik khas untuk sebuah sekolah moden.Mulai dengan Tahun 1 hingga Tahun 5, sebanyak 18 buah kelas. Dikendalikan oleh seramai 45 orang guru dengan 2 orang kakitangan._NEWLINE_Pada tahun 2005, sekolah ini telah menjadi 2 sesi ( selepas 2 tahun ), kerana pertambahan pelajar sehingga 1,400 lebih orang dengan 32 buah kelas.Pertambahan ini di sebabkan oleh pertambahan penduduk di perumahan baru.\n_START_SECTION_\nPencapaian\n_START_PARAGRAPH_\nSK Merbau Miri amat terkenal dengan permainan bola sepak dan acara olahraga. SK Merbau pernah menjuarai pertandingan bola sepak bawah 11 tahun sebanyak 3 tahun berturut-turut bermula pada tahun 2014-2016. SK Merbau juga telah menjadi Juara kejohanan balapan dan padang untuk 3 tahun berturut-turut sejak dari tahun 2015 hingga 2017. SK Merbau melakar sejarahnya yang tersendiri apabila buat julung-julung kalinya menjadi juara berganda dalam kejohanan balapan dan padang bagi tahun 2017 apabila muncul Juara dalam acara lintas hormat dan Johan keseluruhan acara padang dan balapan._NEWLINE_Selain daripada itu, pasukan bola baling lelaki SK Merbau juga berjaya merangkul kejayaan dua tahun berturut-turut bermula dari tahun 2016 dan 2017. Selain daripada acara bola sepak, SK Merbau juga aktif dalam menyertai unit beruniform seperti pengakap dan BSMM. Pengakap SK Merbau pernah menyertai perkhemahan-perkhemahan di peringkat Daerah seterusnya ke peringkat Negeri dan peringkat Kebangsaan. SK Merbau pernah dinobatkan Sebagai Johan Kategori Badan Beruniform Pengakap anugerah pembangunan kemanusiaan peringkat Negeri Sarawak pada tahun 2014. Ramai atlet dan pemain berbakat dari SK Merbau Miri telah melanjutkan pelajaran ke sekolah-sekolah sukan di seluruh negara seperti Sekolah Sukan Kuching, Sekolah Sukan Pahang, Sekolah Sukan Sabah dan SMK Chung Hua Miri yang terkenal dengan acara balapan dan padangnya.'